A Bizottság 546/91/EGK rendelete

(1991. március 5.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 315/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel az e rendeletben megállapított intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. március 5-én.

a Bizottság részéről

Christiane Scrivener

a Bizottság tagja

[1] HL L 37., 1991.2.9., 24. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN -KÓD szerinti besorolás | Indoklás |

(1) | (2) | (3) |

1.Készlet az alábbi tartalommal:négyszögletű árucikk (183×274 cm) szövetből (100 % pamut), jól megmunkált, csipkézett széllel.Központi részén és minden sarkában berakott horgolt csipkéből, rátűzésből és hímzésből álló különböző színű díszítés van (asztalterítő);12 négyszögletes árucikk (46×46 cm) ugyanabból a szövött anyagból. Ezek az árucikkek szegettek, és egyik sarkukban az asztalterítőn látható hímzett minta jelenik meg (asztalkendő). | 63025190 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 7. megjegyzés, a 63. árucsoporthoz fűzött 1. megjegyzés, valamint a 6302, a 630251 és a 63025190 KN-kód megfogalmazása határozzák meg. |

2.Készlet az alábbi tartalommal:négyszögletű árucikk (243×279 cm) szövetből (100 % len), jól megmunkált, csipkézett széllel.Teljes felszínén hímzés található, amelynek nagy része áttört (asztalterítő);12 négyszögletes árucikk (41×41 cm) ugyanabból a szövetből. Jól megmunkált, csipkézett szélűek, és egyik sarkukban az asztalterítőn is látható áttört hímzés van (asztalkendő). | 63025200 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 7. megjegyzés, a 63. árucsoporthoz fűzött 1. megjegyzés, valamint a 6302 és a 63025200 KN-kód megfogalmazása határozzák meg. |

--------------------------------------------------